
R E P U B L I K A  H R V A T S K A

R J E Š E N J E

Trgovački sud u Bjelovaru, OIB 07942269267, po stečajnoj sutkinji Sanjani Zorinc, povodom prijedloga Financijske agencije, OIB: 85821130368, RC ZAGREB, Zagreb, Ulica grada Vukovara 70, za otvaranje stečajnog postupka nad dužnikom JURICOM GRADEČAKOM, vl. obrta Proizvodnja i usluge, Kućan Marof, Varaždinska 82, OIB 12737922322, 12. siječnja 2018.       

r i j e š i o   j e

1. Pozivaju se osobe koje imaju interes za provedbom stečajnog postupka nad dužnikom MEĐIMURSKO SRCE društvo s ograničenom odgovornošću za pekarstvo, usluge i trgovinu, Ivanovec, Zavrtna 10 da u roku od 15 dana, računajući od isteka osmog dana objave ovog poziva na e-oglasnoj ploči suda, uplate predujam u iznosu od 20.000,00 kn, za namirenje pokrića troškova prethodnog i otvorenog stečajnog postupka, na račun Trgovačkog suda u Bjelovaru IBAN: HR6123900011300000630 model HR05 540-306-17.         

2. Ako osobe iz točke 1. ne predujme traženi iznos u roku od 15 dana, sud će donijeti rješenje o otvaranju i zaključenju stečajnog postupka nad dužnikom.

Obrazloženje

Financijska agencija je, sukladno čl. 49. st. 2. Zakona o financijskom poslovanju i predstečjnoj nagodbi ("Narodne novine" br. 108/12, 144/12, 81/13 i 112/13, u daljnjem tekstu: ZFPPN) podnijela prijedlog za otvaranje stečajnog postupka nad dužnikom JURICOM GRADEČAKOM, vl. obrta Proizvodnja i usluge, Kućan Marof jer je rješenjem Financijske agencije Regionalni centar Zagreb, Nagodbeno vijeće ZG 01 poslovni broj Klasa: UP-I/110/07/15-01/8398, Ur. broj: 04-06-15-8398-9 od 15. listopada 2015. godine odbačen prijedlog dužnika za otvaranje postupka predstečajne nagodbe nad dužnikom, a kod navedenog dužnika postoje razlozi za otvaranje stečajnog postupka i to stečajni razlog nesposobnosti za plaćanje što dokazuje priloženom potvrdom da dužnik ima evidentirane neizvršene osnove za plaćanje u razdoblju duljem od 60 dana. 

Priloženim dokazom predlagatelj je učinio vjerojatnim postojanje stečajnog razloga nesposobnosti za plaćanje pa je, sukladno čl. 49. st. 2. ZFPPN-a, ovlašten podnijeti prijedlog za otvaranje stečajnog postupka nad dužnikom.

Kako je iz prijedloga proizlazila vjerojatnost postojanja stečajnog razloga – nesposobnosti za plaćanje iz čl. 6. st. 2. SZ-a, sud je temeljem čl. 115. st. 1. SZ-a, donio rješenje od 26. listopada 2017. godine o pokretanju prethodnog postupka radi utvrđivanja pretpostavki za otvaranje stečajnog postupka. Istim rješenjem sazvano je ročište radi 

izjašnjenja o prijedlogu i rasprave o uvjetima za otvaranje stečajnog postupka na koje su pozvani predlagatelj Financijska agencija i zakonski zastupnik dužnika Radovan Herman, kojem  je, sukladno čl. 117. st. 2. SZ, naloženo da sastavi i podnese sudu pisano izvješće o financijsko-gospodarskom stanju dužnika. 

Na ročište 19. prosinca 2017. godine nije pristupio stečajni dužnik. Međutim, u spis je dostavljeno izvješće o financijsko-gospodarskom stanju dužnika iz kojeg proizlazi da dužnik nema potraživanja, da nema poslovnih primitaka i izdataka na dan 30. studenog 2017. godine, da obrt ne posluje, ne nabavlja, ne proizvodi i neisporučuje robu te slijedom toga nema primitaka ni izdataka, nema troškova poslovanja niti dužnika. Obrt posjeduje jednu pokretninu i to automobil marke WW CADDY 1.9. SDI, godina proizvodnje 1997. Vozilo je odjavljeno 20. studenog 2015. godine prema potvrdi MUP-a Varaždin. Dužnik nema nekretnina, nema imovinskih prava na tuđim stvarima, nema novčanih, niti nenovčanih tražbina, kao niti novčanih sredstava na računima te nema druge imovine. 

Iz navoda zakonskog zastupnika dužnika i podataka koji su javno dostupni ne proizlazi da dužnik raspolaže imovinom koja bi bila dovoljna za namirenje troškova prethodnog i stečajnog postupka. Ti bi troškovi, po ocjeni suda, iznosili najmanje 20.000,00 kn, a odnosili bi se na izradu žiga, otvaranje i zatvaranje računa, knjigovodstvene poslove i zbrinjavanje arhive, telefon, uredski materijal i poštarinu, putovanje stečajnog upravitelja, nagradu i osiguranje stečajnog upravitelja.

Budući da stečajna masa nije dovoljna za namirenje troškova prethodnog i stečajnog postupka, sud smatra da su ispunjeni uvjeti za otvaranje i zaključenje stečajnog postupka te je, sukladno odredbi čl. 132. st. 1. SZ-a, pozvao osobe koje imaju interes za provedbom stečajnog postupka da u roku od 15 dana uplate predujam za namirenje troškova stečajnog postupka u iznosu od 20.000,00 kn, uz upozorenje da će, ukoliko predujam ne bude plaćen u roku od 15 dana, donijeti rješenje o otvaranju i zaključenju stečajnog postupka nad dužnikom.

Slijedom navedenog riješeno je kao u izreci.

Bjelovar, 12. siječnja 2018.

            STEČAJNA SUTKINJA
                                                                                                    SANJANA ZORINC


POUKA O PRAVNOM LIJEKU: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl. 19. st. 1. i 2. SZ). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl. 12. st. 1. SZ). Žalba se podnosi u tri primjerka.

Rj.
Dna: e-oglasna ploča

